《城中小筑新成夏月馀凉堪贾虽仅容膝亦颇远俗漫裁十律以畅幽襟 其六》
明代·邓云霄

半醉登楼听雨眠，晴来山色转澄鲜。近招好友名风伯，新拜侯封号酒泉。

池水自惊寒照胆，炎天谁苦日如年？闲阶更讶成金埒，簇簇青苔尽布钱。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。